Մյուս կողմից, արդյոք Հայաստանի նոր իշխանությունը կգնար այդպիսի մարտահրավերի, այն դեպքում, երբ Նիկոլ Փաշինյանը նկատելի ինտենսիվությամբ փորձում է ձեւավորել հայ-ռուսական հարաբերության առանցքային ֆորմատը՝ Պուտինի հետ անմիջական հարաբերությունը, փոխադարձ վստահության եւ անկեղծության վրա: Հետաքրքիր է, որ Հայաստանում երկրորդ նախագահին մեղադրանք առաջադրելուց մեկ օր առաջ Փաշինյանը ռուսական Էխո Մոսկվիին տված հարցազրույցում խոսել էր այն մասին, որ Պուտինի հետ շփումը շատ ավելի հեշտ է եղել, քան ինքը պատկերացնում էր մինչ այդ, որովհետեւ Պուտինը եղել է բաց ու անկեղծ զրուցակից: